b'\n_START_ARTICLE_\nDanijel\n_START_SECTION_\nIzvor imena\n_START_PARAGRAPH_\nDanijel je svetopisemsko ime in izhaja prek latinskega Daniel, Danielis in gr\xc5\xa1kega \xce\x94\xce\xb1\xce\xbd\xce\xb9\xce\xb7\xce\xbb (Dani\xc4\x93l) iz hebrejskega imena Dani\xc3\xa9i/Danijj\xc3\xa9l v pomenu besede\xc2\xa0\xc2\xbbBog sodi\xc2\xab\xc2\xa0oziroma\xc2\xa0\xc2\xbbBog je moj sodnik\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 1. januarja 2013 v Sloveniji \xc5\xa1tevilo mo\xc5\xa1kih oseb z imenom Danijel: 3.717. Med vsemi mo\xc5\xa1kimiimeni pa je ime Danijel po pogostosti uporabe uvr\xc5\xa1\xc4\x8deno na 69. mesto.\n_START_SECTION_\nOsebni praznik\n_START_PARAGRAPH_\nV koledarju je poleg svetopisemskega Danijela, ki goduje 21. julija in 11. decembra \xc5\xa1e ve\xc4\x8d svetih Danijelov: 3. januarja (Danjel mu\xc4\x8denec v Padovi), 16. februarja (Danjel, mu\xc4\x8denec v Cezareji), 10. julija (Danjel, mu\xc4\x8denec v Nikopoli), 10. oktobra (Danjel, maro\xc5\xa1ki mu\xc4\x8denec).\n_START_SECTION_\nPriimki nastali iz imena\n_START_PARAGRAPH_\nIz imena Danijel so nastali priimki: Dan\xc4\x8d, Dane, Dani, Dani\xc4\x8d, Dan\xc4\x8di\xc4\x8d, Danih, Danik, Danijel, Danujeli\xc4\x8d, Dani\xc5\xa1, Danjko, Dankovec, Dan\xc5\xa1a, DanevDanev\xc4\x8di\xc4\x8d, Tanko in drugi.'